નવી દિલ્હી: નાણાં વિભાગના એક ઉચ્ચ અધિકારીના જણાવ્યા પ્રમાણે ગુડ્સ એન્ડ સર્વિસ ટેક્સ કાયદાના ડ્રાફટને એક મહિનામાં અંતિમ સ્વરૂપ આપવામાં આવશે. એસોચેમ દ્વારા આયોજિત એક કાર્યક્રમમાં નાણાં વિભાગના સચિવે કહ્યું કે જીએસટી ડ્રાફટને તૈયાર કરવામાં એક મહિનાનો સમય લાગશે. એક વાર ડ્રાફટ તૈયાર થઈ ગયા બાદ ડ્રાફ્ટને સાર્વજનિક કરવામાં આવશે તથા વેપારી સંગઠનો સાથે આ સંબંધે ચર્ચા-વિચારણા કરવામાં આવશે. તેમણે વધુમાં જણાવ્યું કે જે જીએસટી સંંબંધી દસ્તાવેજ જાહેર કરવામાં આવ્યા છે તે માત્ર પ્રાથમિક દસ્તાવેજો જ છે. ભવિષ્યમાં તેમાં કેટલાય ફેરફાર થઈ શકે છે.